CELEX: 62019TB0525(01)
Language: fi
Date: 2019-11-11 00:00:00
Title: asia T-525/19 RII: Unionin yleisen tuomioistuimen presidentin määräys 11.11.2019 – Intering ym. v. komissio (Väliaikainen oikeussuoja – EU:n tuki ilman puhtaudelle Kosovossa – ohjelma – Tarjouspyyntömenettely EuropeAid/140043/DH/WKS/XK – Päätös, jolla hylätään täytäntöönpanon lykkäämistä koskeva vaatimus, joka oli esitetty päätöksestä, jolla yksi tarjouksen tekijä suljettiin pois menettelyn jatkosta – Uusi välitoimihakemus – Työjärjestyksen 159 artikla – Tutkimatta jättäminen)

27.1.2020   
            
            
               FI
            
            
               Euroopan unionin virallinen lehti
            
            
               C 27/35
            
         
      Unionin yleisen tuomioistuimen presidentin määräys 11.11.2019 – Intering ym. v. komissio
      (asia T-525/19 RII)
      (Väliaikainen oikeussuoja - EU:n tuki ilman puhtaudelle Kosovossa - ohjelma - Tarjouspyyntömenettely EuropeAid/140043/DH/WKS/XK - Päätös, jolla hylätään täytäntöönpanon lykkäämistä koskeva vaatimus, joka oli esitetty päätöksestä, jolla yksi tarjouksen tekijä suljettiin pois menettelyn jatkosta - Uusi välitoimihakemus - Työjärjestyksen 159 artikla - Tutkimatta jättäminen)
      (2020/C 27/43)
      Oikeudenkäyntikieli: saksa
      
         Asianosaiset
      
      
         Kantajat: Intering Sh.p.k (Obiliq, Kosovo), Steinmüller Engineering GmbH (Gummersbach, Saksa), Deling d.o.o. za proizvodnju, promet i usluge (Tuzla, Bosnia-Hertsegovina) ja ZM-Vikom d.o.o. za proizvodnju, konstruckcije i montažu (Šibenik, Kroatia) (edustaja: asianajaja R. Spielhofen)
      
         Vastaaja: Euroopan komissio (asiamiehet: B. Bertelmann, J. Estrada de Solà ja M. Kellerbauer)
      
         Oikeudenkäynnin kohde
      
      Unionin yleisen tuomioistuimen työjärjestyksen 159 artiklan mukaisesti esitetty vaatimus, joka koskee Euroopan komission 29.6.2019 tekemän sen päätöksen täytäntöönpanon lykkäämistä, jolla kantaja suljettiin pois tarjouspyyntömenettelystä ja jätettiin merkitsemättä sopivimpien ehdokkaiden rajoitettuun luetteloon hankintamenettelyssä, joka koskee ohjelmaa ”EU:n tuki ilman puhtaudelle Kosovossa”, jonka tarkoituksena on lämpövoimalan Kosovo B yksiköiden B1 ja B2 tuottamien pöly- ja typpioksidipäästöjen vähentäminen (julkaisuviite EuropeAid/140043/DH/WKS/XK).
      
         Määräysosa
      
      
                  1)
               
               
                  Välitoimihakemus hylätään.
               
            
                  2)
               
               
                  Oikeudenkäyntikuluista päätetään myöhemmin.